ФедерацэмкIэ Советым и лIыкIуэ гуп, Ульбашев М. М., Дидигов М. И. я пашэу, лэжьыгъэ IуэхукIэ Узбекистан Республикэм щыIащ
Урысейм и лIыкIуэхэм яхэтащ промышленностым и лэжьакIуэхэмрэ хьэрычэтыщIэхэмрэ я зэгухьэныгъэм КъБР-м щиIэ къудамэм и унафэщI — «Тэрчналмэс» АО-м и директорхэм я Советым и унафэщI Хьэжу Владимиррэ «Тэрчналмэс» АО-м и генеральнэ директор ЛIэужь Адэлбийрэ.
Ташкент щекIуэкIа зэIущIэм щытепсэлъыхьащ Къэбэрдей-Балъкъэрым налмэсым къыхэщIыкIауэ щащI Iэмэпсымэхэр Узбекистаным и геологхэм, ухуакIуэхэм, промышленнэ предприятэхэм ирагъашэу зэтраублэным пыщIа Iуэхухэм. ЛъэныкъуитIыр абыхэмкIэ зэгурыIуащ.
Зэманым къигъэувым тещIыхьауэ заводыр щIэрыщIэу зэрызэщIаузэдам и фIыгъэщ налмэс Iэмэпсымэхэр нэгъуэщIхэм ейм ефIэкI, ахэр урысей, хамэ къэрал оборудованэ лIэужьыгъуэ псоми яхуэкIуэ зэрыхъуар.
УФ-м и лIыкIуэу Узбекистаным щыIэ Тюрденев Владимир гупыр хуэзащ икIи ар щагъэгъуэзащ лъэныкъуитIыр зэрызэпсэлъам кърикIуам.
«Тэрчналмэс» АО-м къитащ.
